**A nemzeti ébredés Magyarországon**

I. A magyar polgári nemzeteszme—az „egy politikai nemzet”

-a nemesi nemzeteszme a 18. sz. vége óta polgári vonatkozásokkal telítődött (jogi, vagyoni különbségek áthidalása), de sok vonatkozást megtartott nemesi gyökereiből (pl. a viseletet, a Béccsel való szembenállás miatt a történeti jelleget)

—megkezdődött a magyar őskutatás—ezen belül a keletkutatás (Kőrösi Csoma Sándor Tibetig jut, Reguly Antal finnugrista)

-Kölcsey F.: az emberiség szolgálata a nemzetért tett szolgálatokban valósítható meg (Parainesis)  
—elveti a felvilágosodás világpolgár-eszményét TK. 221/1., 4.

-a nemzetállam képviselői a francia mintához közeli megvalósítást képzelnek el a soknemzetiségű országban, ahol a török kiűzése óta a magyarságnak csak relatív a többsége, és formálódnak a nemzetiségek nemzeti mozgalmai is TK. 223/10.: a magyarság 45 %-ban van jelen

*-az* ***egy politikai nemzet*** *koncepciója: a nemzet történelmi-jogi képződmény, ezért nemzetnek a magyart és a horvátot tekintik; a többi nép etnikum.*

-a *liberális nemesség* nem kívánt erőszakot alkalmazni, de az oktatás területén gyorsítani kívánta a nemzetiségek asszimilációját—remélve, hogy *az etnikumok a jobbágyfelszabadítást és a jogkiterjesztést méltányolva csatlakozni fognak az egy (magyar) politikai nemzethez TK. 223/8.:*(Kossuth is úgy gondolja, hogy az alkotmány sáncaiba szintén beemelt nemzetiségi tömegek hálából el fognak magyarosodni.)

-óvatosságra intettek e kérdésben Wesselényi Miklós és Széchenyi István (egyikük a soknemzetiségű, multikulturális Erdély, másikuk a soknemzetiségű Habsburg Birodalom tapasztalataiból kiindulva)  
TK. 222/5.

attól, hogy valaki magyarul beszél, egyáltalán nem biztos, hogy magyar érzelmű!

-a türelmetlenség ellenállást szült, nem magyarosodást; a nemzetiségi vezető réteg (főleg az értelmiség) nemzeti intézményeket vagy már kollektív jogokat=autonómiát/önigazgatást követelt  
—a jobbágyság még nem érintett a nacionalizmustól

-az 1840-es évek közepétől a magyar és a nemzetiségi vezető rétegek szembekerültek egymással (pl. Kossuth és a szlovák Stúr); a liberális ellenzék lebecsülte a nemzetiségi mozgalmakat, vagy pánszláv-orosz izgatást látott mögöttük

-a nemzetiségi vezetők számára a nyelvművelés ugyanolyan fontos volt, mint a magyar ellenzéknek. Féltek uis népeik asszimilációjától=beolvadásától, mióta a magyar nyelv államnyelvvé vált (1844).   
Pl. a horvát nacionalizmus 1844-től erős; az ogy. latin nyelvével nem volt bajuk, de ők nem akarnak magyarul megtanulni!

II. Ki jött előbb?

-a Kárpát-medence népei délibábos történetkutatásuk során keresték a „történeti jogot”, hogy nemzeti identitásukat (önazonosságukat) megerősítsék

—a dákóromán elmélet (románok)

—az illír elmélet (horvátok)

—a Nagymorva Birodalomhoz visszanyúlás (tótok)  
----TK. 224/11.: Trencséni Máté a szlovák nép dicső őse; ő valójában a magyar Csák Máté tartományúr!  
----„magyar Szlovákia”, melyet megfosztottak függetlenségétől, nemzeti jogaitól—a forrás szerzője saját kora szempontjait visszavetíti a középkorba, amikor ilyen elvárások még nem léteztek  
----„szeretett magyar hazánk” autonómiaigény!

—a hun-magyar rokonság (Kézai Gestája alapján)

***-a zsidóság asszimilációja:*** II. József rendelete értelmében német neveket kell viselniük

—városi kereskedő-kézműves lakosság, mely jótékonyan járul hozzá a gazdasági élet fejlődéséhez (természetes beolvadási folyamaton esik át, hazafias érzelmű, gyermekeit magyarul taníttatja) a liberális nemesség egyenjogúsítani =emancipálni akarja   
(1840: gyárat zsidó is alapíthat TK. 224/12.)

—konkurenciát a városi kispolgárságnak jelentenek (ebből fejlődik *majd* ki az antiszemitizmus)

III. Kulturális élet

*-klasszicizmus* (az építészetben, pl. a Nemzeti Múzeum) és   
*-romantika (*a zenében: Erkel Ferenc operái, a festészetben: Madarász Viktor: Hunyadi László siratása

-az irodalomban: Vörösmarty lírája)

-nő az államigazgatás és a gazdasági élet szakemberigénye magyarosodik és erősödik az oktatásügy (több középiskolás és egyetemista, a korszak végére magyarul oktatnak az intézmények (az 1844/II. tc. értelmében)

-Bécs nem támogatja a nemzeti kultúrát, ezért ezt az anyagi segítséget a civil társadalom igyekszik biztosítani (MTA, Nemzeti Színház—egyszerre csak az egyiket tudja a nemzet felkarolni, így jóval előbb jön létre az Akadémia, mint a Nemzeti Színház!)

-a Nemzeti Színház létrejöttéhez Pestnek jelentősen magyarosodnia kellett; sokáig csak német nyelven játszó kőszínháza volt a városnak—mely sokáig zömmel német polgárok által lakott volt!  
TK. 225/14., 15.  
A magyar színészek vándortársulatok tagjaiként fordultak meg Pest-Budán pl. Kisfaludy Károly vígjátékait bemutatva (a székesfehérvári színtársulat is az 1820-as évek elején).  
TK. 224/13.: az ekhós szekér  
A német polgár ugyanúgy asszimilálódott, mint a zsidó; a korszakban divat volt magyarrá lenni, a családneveket magyarosítani, a gyereket magyarul taníttatni, hazafiasan viselkedni.